JKW-KABUM-01-KA-004-001-wylie
@#/_/'chi med man+dA ra ba la bstod pa DA ki dgyes pa'i rol mo zhes bya ba bzhugs so/__/na mo gu ru dz+nyA na DA ki n+yai/__shin tu rnam par dag pa'i ye shes las/__/zung 'jug mtshan dpe'i snang char yongs shar ba/__/dran pas tshe dang ye shes mchog stsol ba'i/__/'chi med man+dA ra ba khyod la bstod/__/yid 'phrog pad+ma rA ga'i mtshar sdug can/__/srid dang zhi ba dbyer med 'dzum zhal la/__/rnam thar gsum gyi spyan ras rab g.yo bas/__/'gro kun 'khor ba sgrol mdzad khyod la bstod/__/phyag g.yas thugs rje chen po'i gri gug gis/__/bdud bzhi'i snying gi brtan pa 'phrog nas slar/__/g.yon pas bdud rtsis gang ba'i thod bum gyis/__/sgrub la dngos grub stsol mdzad khyod la bstod/__/sku bzhi ye shes lnga ldan he ru ka__/thabs kyi phyag rgya pad+ma thon phreng rtsal/__/kha T+wA~M tshul gyis g.yon nas 'khril ba yis/__/snyoms 'jug dgyes pa skyed mdzad khyod la bstod/__gnag snum dbu skra sil bur 'phyang ba la/__/puN+Da rI ka'i thod kyis legs 'chings shing /__/dar dang rin chen rus pa'i phyag rgya yis/__/rtog pa'i 'khor lo gcod mdzad khyod la bstod/__/zhabs gnyis g.yas bskum srid la mi gnas shing /__/g.yon brkyangs zhi ba'i mtha' ru lhung min par/__/gzung 'dzin bam ro'i snying gar rol pa yis/__/zung 'jug mya ngan 'das pa khyod la bstod/__/gang sku mthong bas grub gnyis lhug par 'jo/__/gsung gsang thos pas bde chen ye shes 'bar/__/dran pa yis kyang tshe yi bar chad kun/__/sel mdzad mkha' 'gro'i gtso mo khyod la bstod/__/snod bcud zab gsal gnyis med dkyil 'khor cher/__/yongs shar bzlas pa sngags kyis rgyud bskul zhing /__/dbyings rig zung 'jug ngang du mnyam bzhag pas/__/rtse gcig khyod kyi zhabs pad legs bsnyen na/__/dngos nyams rmi lam tsam gyi snang cha ru/__dgyes pa'i zhal bstan gsung gis dbugs dbyung zhing /__/tshe bsod dpal 'byor dbang bcu'i ye shes la/__/brten nas 'chi med go 'phang myur 'grub mdzod/__/ces pa'ang rig 'dzin grub pa'i dpyid pad+ma'i ming gis gang shar yud tsam la gsol ba btab pa sid+d+hi rastu//__//_!
Debug data: